Komission asetus (EY) N:o 1310/2000,
annettu 20 päivänä kesäkuuta 2000,
monivuotisen yleisen tullietuusjärjestelmän soveltamisesta 1 päivästä heinäkuuta 1999 alkaen 31 päivään joulukuuta 2001 annetun neuvoston asetuksen (EY) N:o 2820/98 liitteiden muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon monivuotisen yleisen tullietuusjärjestelmän soveltamisesta 1 päivästä heinäkuuta 1999 alkaen 31 päivään joulukuuta 2001 21 päivänä joulukuuta 1998 annetun neuvoston asetuksen (EY) N:o 2820/98(1), sellaisena kuin se on muutettuna asetuksella (EY) N:o 1763/1999(2), ja erityisesti sen 29 artiklan 5 kohdan ja 32 artiklan,
sekä katsoo seuraavaa:
(1) Asetuksen (EY) N:o 2820/98 29 artiklan 5 kohdassa säädetään menettelystä muutosten tekemiseksi asetuksen liitteisiin I, II, VII ja VIII yhdistettyyn nimikkeistöön tehtyjen muutosten vuoksi; tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 21 päivänä lokakuuta 1999 annetussa komission asetuksessa (EY) N:o 2204/1999(3) on uusia osia, jotka vaikuttavat asetuksen (EY) N:o 2820/98 liitteissä I, II, VII ja VIII oleviin luetteloihin, tämän perusteella on tarkoituksenmukaista tehdä näihin liitteisiin I, II, VII ja VIII vastaavat muutokset, joita sovelletaan 1 päivästä tammikuuta 2000.
(2) Tämän asetuksen määräykset ovat yleisten tullietuuksien komitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 2820/98 liitteet, I, II, VII ja VIII mukautetaan kuten tässä liitteessä osoitetaan.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä kesäkuuta 2000.